CELEX: 
Language: fi
Date: 2020-07-14 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon

EUROOPAN
                       KOMISSIO
                                                Bryssel 14.7.2020
                                                C(2020) 4691 final
                 KOMISSION DELEGOITU ASETUS (EU) …/…,
                                annettu 14.7.2020,
    Euroopan parlamentin ja neuvoston asetuksen (EY) N:o 273/2004 ja neuvoston
     asetuksen (EY) N:o 111/2005 muuttamisesta siltä osin kuin on kyse tiettyjen
   huumausaineiden lähtöaineiden sisällyttämisestä luokiteltujen aineiden luetteloon
                      (ETA:n kannalta merkityksellinen teksti)
FI                                                                                   FI
 ---pagebreak---                                                PERUSTELUT
   1.        DELEGOIDUN SÄÄDÖKSEN TAUSTA
   Huumausaineiden lähtöaineet ovat kemikaaleja, joita voidaan käyttää huumausaineiden tai
   psykotrooppisten aineiden laitonta valmistusta varten. Euroopan parlamentin ja neuvoston
   asetuksessa (EY) N:o 273/2004 säädetään toimenpiteistä huumausaineiden lähtöaineiden
   kaupan valvomiseksi EU:ssa ja neuvoston asetuksella (EY) N:o 111/2005 säännellään
   huumausaineiden lähtöaineiden kauppaa EU:n ja kolmansien maiden välillä.
   Näillä kahdella asetuksella pannaan yhdessä täytäntöön huumausaineiden ja psykotrooppisten
   aineiden laitonta kauppaa vastaan 19 päivänä joulukuuta 1988 tehdyn Yhdistyneiden
   Kansakuntien yleissopimuksen1, jäljempänä ’vuonna 1988 tehty YK:n yleissopimus’, 12
   artiklassa esitetyt toimenpiteet.
   Näitä kahta asetusta muutettiin joulukuussa 2013 huumausaineiden lähtöaineiden
   valvontatoimenpiteiden tehostamiseksi. Niillä otettiin käyttöön valta antaa delegoituja
   säädöksiä uusien aineiden lisäämiseksi luokiteltujen aineiden luetteloon, ja näin asetuksia
   voidaan mukauttaa nopeasti huumausaineiden lähtöaineiden väärinkäytön uusien suuntausten
   mukaan. Näitä asetuksia on sittemmin muutettu lisäämällä uusia aineita luokiteltujen aineiden
   luetteloon.
   Yhdistyneiden kansakuntien huumausainetoimikunta, jäljempänä ’CND’, päätti 19.
   maaliskuuta 2019 pitämässään 62. istunnossa tekemillään päätöksillä 62/10, 62/11 ja 62/12
   lisätä yleissopimuksen taulukkoon I seuraavat kolme ainetta: 3,4-MDP-2-P-
   metyyliglysidaatin2, jäljempänä ’PMK-glysidaatti’, 3,4-MDP-2-P-metyyliglysidihapon,
   ’PMK-glysidihappo’ ja alfa-fenyyliasetoasetamidin, jäljempänä ’APAA’. Lisäksi CND teki 4.
   maaliskuuta 2020 pitämässään 63. istunnossa päätöksen 63/1, jolla lisättiin yleissopimuksen
   taulukkoon I myös metyylialfafenyyliasetoasetaatti, jäljempänä ’MAPA’. Euroopan
   komission on tämän vuoksi annettava delegoitu asetus asetuksen (EY) N:o 273/2004 ja
   neuvoston asetuksen (EY) N:o 111/2005 muuttamiseksi, jotta nämä neljä ainetta lisätään
   mainittujen asetusten liitteisiin. Näiden neljän aineen myöhempi luettelointi asetusten (EY)
   N:o 273/2004 ja (EY) N:o 111/2005 mukaisesti mahdollistaa kyseisten aineiden käytön
   tehostetun valvonnan, jotta voidaan estää niiden kulkeutuminen laittomaan amfetamiinien ja
   yleisemmin ’ekstaasina’ tunnetun MDMA:n valmistukseen.
   Kun otetaan huomioon, miten helposti nämä neljä ainetta voidaan muuttaa tukemaan
   amfetamiinien ja MDMA:n valmistusta, amfetamiinien ja MDMA:n käyttöön liittyvien
   sosiaalisten ja kansanterveysongelmien laajuus, aineiden tunnettujen laillisten
   käyttötarkoitusten puute ja toimivaltaisille viranomaisille aiheutuva vähäinen lisätyö, näiden
   aineiden lisääminen luokiteltujen aineiden luetteloon on perusteltua asetusten (EY) N:o
   273/2004 ja (EY) N:o 111/2005 nojalla.
   Vastaavasti ja vaikka niitäkään ei ole lisätty vuonna tehdyn 1988 YK:n yleissopimuksen
   taulukoihin, metyyli-2-metyyli-3-fenyylioksiraani-2-karboksylaattia, jäljempänä ’BMK-
   metyyliglysidaatti’, ja 2-metyyli-3-fenyylioksiraani-2-karboksyylihappoa, jäljempänä ’BMK-
   glysidihappo’, käytetään usein amfetamiinien laittomassa valmistuksessa. Kun otetaan
   huomioon, miten helposti nämä kaksi ainetta voidaan muuttaa tukemaan amfetamiinien
   valmistusta, amfetamiinien käyttöön liittyvien sosiaalisten ja kansanterveysongelmien laajuus,
   1
           EYVL L 326, 24.11.1990, s. 57.
   2
           Johdonmukaisuuden vuoksi näistä aineista käytetään asetusten liitteissä Kansainvälisen puhtaan ja
           sovelletun kemian liiton IUPACin standardeista tunnettuja nimiä.
FI                                                      1                                                    FI
 ---pagebreak---    aineiden merkittävien laillisten käyttötarkoitusten puute ja toimivaltaisille viranomaisille
   aiheutuva vähäinen lisätyö, näiden aineiden lisääminen luokiteltujen aineiden luetteloon on
   perusteltua asetusten (EY) N:o 273/2004 ja (EY) N:o 111/2005 nojalla, vaikka tällöin
   ylitetään vuonna 1988 tehdystä YK:n yleissopimuksesta johtuvat velvoitteet.
   Punaisella fosforilla on merkittävä laillinen käyttötarkoitus, mutta sitä kulkeutuu usein
   laillisten kanavien kautta käytettäväksi laittomaan metamfetamiinin valmistukseen EU:ssa.
   EU:ssa puretaan vuosittain merkittävä määrä laittomia metamfetamiinilaboratorioita.
   Laittoman valmistuksen määräksi arvioidaan jopa 10–12 tonnia vuodessa vain yhdessä
   jäsenvaltiossa. Lisäksi on vahvoja merkkejä siitä, että metamfetamiinin laiton valmistus on
   leviämässä yhä uusiin jäsenvaltioihin.
   Metamfetamiini on hyvin voimakkaasti riippuvuutta aiheuttava aine, ja se aiheuttaa vakavia
   sosiaalisia ja kansanterveydellisiä ongelmia joillakin EU:n alueilla. Tässä valossa on
   oikeasuhteista ja perusteltua sisällyttää punainen fosfori luokiteltujen aineiden luetteloon
   asetusten (EY) N:o 273/2004 ja (EY) N:o 111/2005 mukaisesti.
   Mahdollisuus luokitella asetuksen (EY) N:o 273/2004 ja asetuksen (EY) N:o 111/2005
   luokkaan 1 tai luokkaan 2
   Komissiolla on harkintavaltaa päättää, lisätäänkö vuonna 1988 tehdyssä YK:n
   yleissopimuksessa luokitellut neljä ainetta asetusten luokkaan 1 vai luokkaan 2. Asetusten
   luokka 3 ei tule kyseeseen, koska tällöin vuonna 1988 tehdystä YK:n yleissopimuksesta
   johtuvia velvoitteita ei voitaisi täyttää. Ainoastaan asetuksessa (EY) N:o 111/2005 esiintyvä
   luokka 4 ei myöskään tule kyseeseen, koska tähän luokkaan voi sisältyä ainoastaan lääkkeitä
   ja eläinlääkkeitä, jotka sisältävät luokiteltuja aineita.
   Luokkaan 1 luokitelluista aineista aiheutuu suurin vaara, kun niitä kulkeutuu laittomaan
   valmistukseen, ja ne päätyvät usein kokonaan tai osittain huumaus- tai psykotrooppisen
   aineen molekyyliin (välitön lähtöaine). Tämän vuoksi näihin aineisiin sovelletaan
   molemmissa asetuksissa kaikkein tiukimpia valvonta- ja seurantatoimenpiteitä.
   Luokan 2 aineista aiheutuu joko vähäisempi riski tai se näiden aineiden määrä, joka kulkeutuu
   huumausaineiden laittomaan valmistukseen, on niin pieni osa EU:ssa laillisesti kaupan
   pidetyistä ja käytetyistä kokonaismääristä, että niiden luokitteleminen luokkaan 1 aiheuttaisi
   kohtuuttoman rasituksen. Tämän vuoksi niihin sovelletaan vähän vähemmän tiukkoja
   valvonta- ja seurantatoimenpiteitä.
   Luokan 1 aineet on varastoitava suojatuissa tiloissa (esim. lukot, videokameravalvonta jne.),
   ja näitä aineita käsittelevät toimijat tarvitsevat luvan. Luokan 2 aineita ei tarvitse varastoida
   suojattuihin tiloihin, ja toimijoiden on vain rekisteröidyttävä. Ulkomaankaupan valvonnan
   osalta tärkein ero näiden kahden luokan välillä on se, että luokan 1 aineilta edellytetään
   tuonti- ja vientilupaa, kun taas luokan 2 aineilta edellytetään ainoastaan vientilupaa.
   Aineiden laillinen käyttö
   Niiden tietojen perusteella, jotka kerättiin luokiteltaessa aineita vuonna 1988 tehtyyn YK:n
   yleissopimukseen, voidaan todeta, ettei PMK-glysidihapolla, PMK-glysidaatilla, APAA:lla ja
   MAPA:lla käydä laillista kauppaa eikä niillä ole laillisia käyttötarkoituksia EU:ssa.
   Analyysissa, johon käsillä oleva ehdotus lisätä BMK-metyyliglysidaatti ja BMK-glysidihappo
   asetusten (EY) N:o 273/2004 ja (EY) N:o 111/2005 luetteloon pohjautuu, kävi ilmi, ettei
   näillä aineilla ole laillisia käyttötarkoituksia EU:ssa.
   Koska nämä kuusi ainetta voidaan helposti muuntaa tukemaan amfetamiinien ja MDMA:n
   valmistusta ja ottaen huomioon amfetamiinien ja MDMA:n käyttöön liittyvien sosiaalisten ja
   kansanterveydellisten ongelmien laajuus ja toimivaltaisille viranomaisille ja muille toimijoille
FI                                                    2                                              FI
 ---pagebreak---    aiheutuvan lisätyön vähäisyys, näiden aineiden luokitteleminen luokkaan 1 ei aiheuttaisi
   suhteetonta rasitetta.
   Punaisella fosforilla sen sijaan on merkittävä laillinen käyttötarkoitus. Jotta estettäisiin tämän
   aineen kulkeutuminen EU:n sisäisen kaupan puitteissa laillisesta laittomaan
   käyttötarkoitukseen, ehdotetaan sen luokittelemista asetuksen (EY) N:o 273/2004 liitteessä I
   tarkoitettuun luokkaan 2A. Asetuksen velvoitteiden lieventämiseksi kyseeseen tuleviin
   määriin sovelletaan 0,1 kg:n kynnysarvoa, joka ei saa ylittyä yhden vuoden pituisena
   ajanjaksona. Kynnysarvo määritettiin yhteistuumin jäsenvaltioiden toimivaltaisten
   viranomaisten kanssa.
   Vaikka tällä hetkellä ei tiedetä, kulkeutuuko punaista fosforia vääriin käsiin myös EU:n ja
   kolmansien maiden välisestä kaupasta, on todennäköistä, että kun EU:n sisäistä kauppaa
   valvotaan, laittomien huumausaineiden valmistajat yrittävät hankkia tätä ainetta EU:n ja
   kolmansien maiden välisen kaupan kautta. Näin ollen punainen fosfori olisi lisättävä myös
   asetuksen (EY) N:o 111/2005 liitteessä tarkoitettuun luokkaan 2. Näin varmistetaan myös,
   että asetuksen (EY) N:o 273/2004 ja asetuksen (EY) N:o 111/2005 aineiden välinen
   rinnakkaisuus säilyy, mikä yksinkertaistaa näiden asetusten täytäntöönpanoa toimijoiden ja
   toimivaltaisten viranomaisten kannalta.
   Kyseisiä kahta asetusta muutettaessa on myös aiheellista saattaa asiaankuuluvat eri liitteissä
   olevien aineiden yhdistetyn nimikkeistön koodit ajan tasalle.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Delegoituihin säädöksiin liittyvän Euroopan parlamentin, neuvoston ja komission välisen
   yhteisymmärryksen 4 kohdan mukaisesti tätä delegoitua säädöstä laadittaessa on toteutettu
   asianmukaiset ja avoimet kuulemiset, myös asiantuntijatasolla. Delegoidun asetuksen luonnos
   on toimitettu Euroopan parlamentille 22. tammikuuta 2020. Huumausaineiden lähtöaineita
   käsittelevä EU:n asiantuntijaryhmä keskusteli ehdotuksesta yksityiskohtaisesti kokouksissaan
   14. ja 15. toukokuuta 2018, 21. ja 22. marraskuuta 2018, 27. ja 28. toukokuuta 2019 sekä 28.
   ja 29. marraskuuta 2019. Lisäksi ryhmälle toimitettiin delegoidun säädöksen luonnos lisäksi
   2. lokakuuta 2019 ja tarkistettu luonnos 22. tammikuuta 2020.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Komissiolla on Euroopan parlamentin ja neuvoston asetuksen (EY) N:o 273/2004, sellaisena
   kuin se on muutettuna asetuksella (EU) N:o 1258/2013, 15 artiklan ja neuvoston asetuksen
   (EY) N:o 111/2005, sellaisena kuin se on muutettuna Euroopan parlamentin ja neuvoston
   asetuksella (EU) N:o 1259/2013, 30a artiklan perusteella valta antaa delegoituja säädöksiä,
   jotta voidaan mukauttaa liitteet ottamaan huomioon uudet suuntaukset huumausaineiden
   lähtöaineiden kulkeutumisessa laittomaan huumausaineiden valmistukseen ja noudattaa YK:n
   yleissopimuksen liitteessä oleviin taulukoihin mahdollisesti tehtäviä muutoksia.
   Kuten 1 luvussa todetaan, PMK-glysidihapon, PMK-glysidaatin, APAA:n ja MAPA:n osalta
   on tarpeen noudattaa vuonna 1988 tehdyn yleissopimuksen liitteessä oleviin taulukoihin
   tehtyjä muutoksia. BMK-metyyliglysidaatti, BMK-glysidihappo ja punainen fosfori ovat
   aineita, joita käytetään usein laittomiin tarkoituksiin ja joista aiheutuu yhä enenevässä määrin
   haasteita jäsenvaltioille. Näin ollen asetuksen (EY) N:o 273/2004 ja asetuksen (EY) N:o
   111/2005 liitteitä olisi mukautettava uusiin suuntauksiin aineiden vääriin käyttötarkoituksiin
   kulkeutumisessa asetuksessa (EY) N:o 273/2004 ja asetuksessa (EY) N:o 111/2005 säädetyn
   siirretyn toimivallan mukaisesti.
FI                                                  3                                                 FI
 ---pagebreak---    Asetukset (EY) N:o 273/2004 ja (EY) N:o 111/2005 liittyvät tiiviisti toisiinsa. Niillä pannaan
   yhdessä täytäntöön huumausaineiden ja psykotrooppisten aineiden laitonta kauppaa vastaan
   19 päivänä joulukuuta 1988 tehdyn Yhdistyneiden Kansakuntien yleissopimuksen 12
   artiklassa esitetyt toimenpiteet. Asetuksia (EY) N:o 273/2004 ja (EY) N:o 111/2005 koskevia
   yhteisiä täytäntöönpanosääntöjä on annettu komission delegoidulla asetuksella (EU)
   2015/1011 ja komission täytäntöönpanoasetuksella (EU) 2015/1013.
   Edellä esitetyn perusteella eri perussäädöksiin perustuvan kahden eri valtuutuksen
   yhdistäminen yhteen delegoituun säädökseen on perusteltua kyseisten valtuutusten tiiviin
   aineellisen yhteyden vuoksi.
FI                                                4                                               FI
 ---pagebreak---                          KOMISSION DELEGOITU ASETUS (EU) …/…,
                                           annettu 14.7.2020,
        Euroopan parlamentin ja neuvoston asetuksen (EY) N:o 273/2004 ja neuvoston
          asetuksen (EY) N:o 111/2005 muuttamisesta siltä osin kuin on kyse tiettyjen
       huumausaineiden lähtöaineiden sisällyttämisestä luokiteltujen aineiden luetteloon
                                (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon huumausaineiden lähtöaineista 11 päivänä helmikuuta 2004 annetun
   Euroopan parlamentin ja neuvoston asetuksen (EY) N:o 273/20041 ja erityisesti sen
   15 artiklan,
   ottaa huomioon unionin ja kolmansien maiden välisen huumausaineiden lähtöaineiden kaupan
   valvontaa koskevista säännöistä 22 päivänä joulukuuta 2004 annetun neuvoston asetuksen
   (EY) N:o 111/20052 ja erityisesti sen 30 a artiklan,
   sekä katsoo seuraavaa:
   (1)     Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä on
           molemmissa luettelo luokitelluista aineista, joihin sovelletaan erinäisiä näissä
           asetuksissa säädettyjä yhdenmukaistettuja valvonta- ja seurantatoimenpiteitä.
   (2)     Yhdistyneiden kansakuntien huumausainetoimikunnan, jäljempänä ’CND’, 62.
           istunnossaan 19 päivänä maaliskuuta 2019 tekemillä päätöksillä 62/10, 62/11 ja 62/12
           lisättiin kolme ainetta eli metyyli-3-(1,3-bentsodioksooli-5-yyli)-2-metyylioksiraani-2-
           karboksylaatti, jäljempänä ’PMK-metyyliglysidaatti’, 3-(1,3-bentsodioksooli-5-yyli)-
           2-metyylioksiraani-2-karboksyylihappo, jäljempänä ’PMK-glysidihappo’ ja alfa-
           fenyyliasetoasetamidi, jäljempänä ’APAA’, huumausaineiden ja psykotrooppisten
           aineiden laittoman kaupan vastaisen 19 päivänä joulukuuta 1988 tehdyn
           Yhdistyneiden kansakuntien yleissopimuksen3, jäljempänä ’vuonna 1988 tehty YK:n
           yleissopimus’, taulukkoon I. Lisäksi CND:n 4. maaliskuuta 2020 pidetyssä 63.
           istunnossa tehtiin päätös 63/1, jolla lisättiin vuonna 1988 tehdyn YK:n
           yleissopimuksen taulukkoon I myös aine metyylialfa-fenyyliasetoasetaatti, jäljempänä
           ’MAPA’.
   (3)     Yhtenä asetusten (EY) N:o 273/2004 ja (EY) N:o 111/2005 tarkoituksena on panna
           täytäntöön vuonna 1988 tehdyn YK:n yleissopimuksen 12 artikla unionissa. PMK-
           metyyliglysidaatti, PMK-glysidihappo, APAA ja MAPA olisi näin ollen lisättävä
           asetuksen (EY) N:o 273/2004 liitteeseen I ja asetuksen (EY) N:o 111/2005 liitteeseen.
   (4)     Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä
           luetellut luokitellut aineet on jaettu luokkiin, joihin sovelletaan eri toimenpiteitä, jotta
           saavutetaan oikeasuhteinen tasapaino kunkin aineen aiheuttaman uhkan ja lailliseen
   1
           EUVL L 47, 18.2.2004, s. 1.
   2
           EUVL L 22, 26.1.2005, s. 1.
   3
           EYVL L 326, 24.11.1990, s. 57.
FI                                                   5                                                  FI
 ---pagebreak---         kauppaan kohdistuvan taakan välillä. Tiukimpia valvonta- ja seurantatoimenpiteitä
        sovelletaan luokan 1 aineisiin. Luokan 1 aineet on esimerkiksi varastoitava suojatuissa
        tiloissa, ja näitä aineita käsittelevät toimijat tarvitsevat luvan.
   (5)  PMK-metyyliglysidaatti ja PMK-glysidihappo ovat yleisemmin ’ekstaasina’ tunnetun
        3,4-metyleenidioksimetamfetamiinin, jäljempänä ’MDMA’, välittömiä lähtöaineita.
        APAA ja MAPA ovat amfetamiinien välittömiä lähtöaineita. Toisin sanoen nämä
        aineet voidaan helposti muuntaa MDMA:ksi tai amfetamiineiksi.
   (6)  MDMA:n ja amfetamiinien väärinkäyttö aiheuttaa vakavia sosiaalisia ja
        kansanterveysongelmia joillakin EU:n alueilla. Lisäksi järjestäytyneet rikollisryhmät
        tuottavat valtavia määriä MDMA:ta ja amfetamiineja. Suuria määriä MDMA:ta ja
        amfetamiineja myös viedään kolmansiin maihin.
   (7)  PMK-metyyliglysidaatilla, PMK-glysidihapolla, APAA:lla ja MAPA:lla ei ole
        tunnettuja laillisia valmistus-, kauppa- eikä käyttötarkoituksia unionissa. Näiden
        aineiden lisääminen asetuksen (EY) N:o 273/2004 liitteessä I ja asetuksen (EY) N:o
        111/2005 liitteessä olevaan luokkaan 1 ei näin ollen aiheuttaisi ylimääräistä
        hallinnollista rasitetta talouden toimijoille eikä toimivaltaisille viranomaisille
        unionissa.
   (8)  Koska PMK-metyyliglysidaatti, PMK-glysidihappo, APAA ja MAPA aiheuttavat
        sosiaalisen ja kansanterveydellisen uhan unionissa eikä niiden luokitteleminen vaikuta
        niiden lailliseen kauppaan, valmistukseen eikä käyttöön unionissa, nämä aineet olisi
        lisättävä asetuksen (EY) N:o 273/2004 liitteessä I ja asetuksen (EY) N:o 111/2005
        liitteessä olevaan luokkaan 1.
   (9)  Metyyli-2-metyyli-3-fenyylioksiraani-2-karboksylaatti,              jäljempänä   ’BMK-
        metyyliglysidaatti’, ja 2-metyyli-3-fenyylioksiraani-2-karnoksyylihappo, jäljempänä
        ’BMK-glysidihappo’, ovat myös amfetamiinien välittömiä lähtöaineita, ja niitä
        käytetään usein amfetamiinien laittomaan valmistukseen. Nämä aineet olisi näin ollen
        lisättävä asetuksen (EY) N:o 273/2004 liitteeseen I ja asetuksen (EY) N:o 111/2005
        liitteeseen.
   (10) MMK-metyyliglysidaatilla ja BMK-glysidihapolla ei ole merkittäviä laillisia
        valmistus-, kauppa- eikä käyttötarkoituksia unionissa. Näiden aineiden lisääminen
        asetuksen (EY) N:o 273/2004 liitteessä I ja asetuksen (EY) N:o 111/2005 liitteessä
        olevaan luokkaan 1 ei näin ollen aiheuttaisi merkittävää ylimääräistä hallinnollista
        rasitetta talouden toimijoille eikä toimivaltaisille viranomaisille unionissa.
   (11) Koska BMK-metyyliglysidaatti ja BMK-glysidihappo aiheuttavat sosiaalisen ja
        kansanterveydellisen uhan unionissa ja niiden luokittelemisesta aiheutuisi niiden
        lailliseen kauppaan, valmistukseen ja käyttöön vain vähäisiä vaikutuksia unionissa, ne
        olisi lisättävä asetuksen (EY) N:o 273/2004 liitteessä I ja asetuksen (EY) N:o
        111/2005 liitteessä olevaan luokkaan 1.
   (12) Punaista fosforia kulkeutuu usein unionin sisäkaupasta laittomaan metamfetamiinin
        valmistukseen. Sitä käytetään katalysaattorina edistämään jo ennestään asetuksen (EY)
        N:o 273/2004 liitteessä I ja asetuksen (EY) N:o 111/2005 liitteessä olevaan luokkaan 1
        luokiteltujen efedriinin tai pseudoefedriinin muuntumista metamfetamiiniksi. Tästä
        syystä punainen fosfori olisi lisättävä asetuksen (EY) N:o 273/2004 liitteeseen I.
   (13) Metamfetamiini on hyvin voimakkaasti riippuvuutta aiheuttava huumausaine, joka
        aiheuttaa vakavia sosiaalisia ja kansanterveydellisiä ongelmia joillakin unionin
        alueilla.
FI                                                  6                                           FI
 ---pagebreak---    (14) Punaisella fosforilla on kuitenkin merkittäviä laillisia käyttötarkoituksia, esimerkiksi
        muovin         palonestoaineiden          valmistuksessa,        pyrotekniikassa,     tulitikkujen
        raapaisupinnoissa ja hätäraketeissa.
   (15) Oikeasuhteisen tasapainon luomiseksi punaisen fosforin unionissa aiheuttaman
        sosiaalisen ja kansanterveydellisen uhan ja kyseisen aineen lailliseen kauppaan
        sisämarkkinoilla aiheutuvan rasitteen välille punainen fosfori olisi sisällytettävä
        asetuksen (EY) N:o 273/2004 liitteessä I olevaan luokkaan 2A.
   (16) Vaikka tällä hetkellä ei tiedetä, kulkeutuuko punaista fosforia unionin ja kolmansien
        maiden välisestä kaupasta laittomiin käyttötarkoituksiin, on erittäin todennäköistä, että
        kun kyseisen aineen kauppaa sisämarkkinoilla aletaan valvoa asetuksen (EY) N:o
        273/2004 mukaisesti, laittomat huumausaineiden valmistajat yrittävät hankkia sitä
        unionin ja kolmansien maiden välisen kaupan kautta. Tästä syystä on suuri riski, että
        punaista fosforia kulkeutuu unionin ja kolmansien maiden välisestä kaupasta vääriin
        käyttötarkoituksiin, mistä syystä se olisi lisättävä myös asetuksen (EY) N:o 111/2005
        liitteessä olevaan luokkaan 2. Näin varmistetaan myös, että asetuksiin (EY) N:o
        273/2004 ja (EY) N:o 111/2005 sisällytettyjen aineiden välinen rinnakkaisuus säilyy,
        mikä yksinkertaistaa näiden asetusten täytäntöönpanoa toimijoiden ja toimivaltaisten
        viranomaisten kannalta.
   (17) Asetuksen (EY) N:o 273/2004 liitteessä II vahvistetaan määrälliset kynnysarvot
        tiettyjä aineita koskeville yhden vuoden aikana tehdyille liiketoimille. Kyseisen
        liitteen tarkoituksena on välttää tarpeettomasti haittaamasta näiden aineiden laillista
        kauppaa tapauksissa, joissa aineiden laittomiin tarkoituksiin kulkeutumisen riskiä
        voidaan vähentää tai se voidaan kokonaan poistaa rajaamalla kaupan rajoitukset tietyn
        kynnysarvon ylittäviin määriin. Käytettävissä olevan näytön ja jäsenvaltioiden
        toimivaltaisten viranomaisten kuulemisten perusteella punaiselle fosforille olisi
        asetettava kyseiseksi kynnysarvoksi 0,1 kg.
   (18) Luokiteltujen aineiden virheettömän luokittelun varmistamiseksi on myös aiheellista
        saattaa asetuksissa (EY) N:o 273/20014 ja (EY) N:o 111/2005 ajan tasalle yhdistetyn
        nimikkeistön koodit, jäljempänä ’CN-koodit’, komission täytäntöönpanoasetuksella
        (EU) 2019/17764 hyväksytyn, 1 päivästä tammikuuta 2020 sovelletun yhdistetyn
        nimikkeistön uusimman toisinnon pohjalta.
   (19) Koska jäsenvaltioiden toimivaltaiset viranomaiset kutsuvat ainetta alfa-
        fenyyliasetoasetonitriili yleisesti nimellä ’APAAN’, mainittu lyhenne olisi lisättävä
        asetuksen (EY) N:o 273/2004 liitteeseen I ja asetuksen (EY) N:o 111/2005 liitteeseen.
   (20) Sen vuoksi olisi muutettava asetuksia (EY) N:o 273/2004 ja (EY) N:o 111/2005.
   (21) Koska punaista fosforia valmistetaan, sillä käydään kauppaa ja sitä käytetään
        unionissa paljon täysin laillisesti, talouden toimijoille ja toimivaltaisille viranomaisille
        olisi annettava riittävästi aikaa mukautua kyseistä ainetta koskeviin tällä asetuksella
        vahvistettaviin uusiin rajoituksiin.
   (22) Asetuksilla (EY) N:o 273/2004 ja (EY) N:o 111/2005 pannaan yhdessä täytäntöön
        joitakin vuonna 1988 tehdyn YK:n yleissopimuksen määräyksiä. Kun otetaan
        huomioon näiden kahden asetuksen välinen tiivis aineellinen yhteys, on perusteltua
        hyväksyä muutokset yhdellä delegoidulla säädöksellä,
   4
        Komission täytäntöönpanoasetus (EU) 2019/1776, annettu 6 päivänä lokakuuta 2019, tariffi- ja
        tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87
        liitteen I muuttamisesta (EUVL L 280, 28.10.2016, s. 1).
FI                                                       7                                                 FI
 ---pagebreak---    ON HYVÄKSYNYT TÄMÄN ASETUKSEN:
                                              1 artikla
                            Asetuksen (EY) N:o 273/2004 muuttaminen
   Muutetaan asetuksen (EU) N:o 273/2004 liitteet I ja II tämän asetuksen liitteen I mukaisesti.
                                              2 artikla
                            Asetuksen (EY) N:o 111/2005 muuttaminen
   Muutetaan asetuksen (EY) N:o 111/2005 liite tämän asetuksen liitteen II mukaisesti.
                                              3 artikla
                                   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Liitteessä I olevaa 1 kohdan b alakohtaa ja 2 kohtaa sekä liitteessä II olevaa 2 kohdan b
   alakohtaa sovelletaan [lisätään päivämäärä, joka on yksi kuukausi tämän asetuksen
   voimaantulopäivän jälkeen] alkaen.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 14.7.2020
                                               Komission puolesta
                                               Puheenjohtaja
                                               Ursula VON DER LEYEN
FI                                                8                                              FI
 ---documentbreak---                        EUROOPAN
                       KOMISSIO
                                                Bryssel 14.7.2020
                                                C(2020) 4691 final
                                                ANNEXES 1 to 2
                                    LIITTEET
                                    asiakirjaan
                 KOMISSION DELEGOITU ASETUS (EU) …/...
    Euroopan parlamentin ja neuvoston asetuksen (EY) N:o 273/2004 ja neuvoston
     asetuksen (EY) N:o 111/2005 muuttamisesta siltä osin kuin on kyse tiettyjen
   huumausaineiden lähtöaineiden sisällyttämisestä luokiteltujen aineiden luetteloon
FI                                                                                   FI
 ---pagebreak---                                             LIITE I
Muutetaan asetuksen (EY) N:o 273/2004 liitteet I ja II seuraavasti:
(1) muutetaan liite I seuraavasti:
    (a) muutetaan taulukko ”LUOKKA 1” seuraavasti:
        i) korvataan alfa-fenyyliasetoasetonitriiliä koskeva kohta seuraavasti:
                                                  CN-nimike (jos
                     Aine                                              CN-koodi      CAS-numero
                                                         eri)
”Alfa-fenyyliasetoasetonitriili (APAAN)                               2926 40 00    4468-48-8”
        ii) korvataan (1R,2S)-(-)-klooriefedriiniä            koskevassa    kohdassa    CN-koodi
             ”2939 99 00” CN-koodilla ”2939 79 90”;
        iii) korvataan (1S,2R)-(+)-klooriefedriiniä           koskevassa    kohdassa    CN-koodi
             ”2939 99 00” CN-koodilla ”2939 79 90”;
        iv) korvataan (1S,2S)-(+)-klooripseudoefedriiniä koskevassa kohdassa CN-koodi
             ”2939 99 00” CN-koodilla ”2939 79 90”;
        v) korvataan (1R,2R)-(-)-klooripseudoefedriiniä koskevassa kohdassa CN-koodi
             ”2939 99 00” CN-koodilla ”2939 79 90”;
        vi) lisätään CN-koodien mukaisesti asianmukaiseen paikkaan seuraavat kohdat:
                                                  CN-nimike (jos
                     Aine                                              CN-koodi      CAS-numero
                                                         eri)
”Metyyli-3-(1,3-bentsodioksooli-5-yyli)-2-
metyylioksiraani-2-karboksylaatti (PMK-                               2932 99 00    13605-48-6
metyyliglysidaatti)
3-(1,3-bentsodioksooli-5-yyli)-2-
metyylioksiraani-2-karboksyylihappo (PMK-                             2932 99 00    2167189-50-4
glysidihappo)
Alfa-fenyyliasetoasetamidi (APAA)                                     2924 29 70    4433-77-6
Metyyli-2-metyyli-3-fenyylioksiraani-2-
karboksylaatti                                                        2918 99 90    80532-66-7
(BMK-metyyliglysidaatti)
2-metyyli-3-fenyylioksiraani-2-
karboksyylihappo                                                      2918 99 90    25547-51-7
 (BMK-glysidihappo)
                                                  1
 ---pagebreak--- Metyyli-alfa-fenyyliasetoasetaatti (MAPA)                       2918 30 00 16648-44-5”;
    (b) lisätään taulukkoon ”ALALUOKKA 2A” CN-koodien mukaisesti asianmukaiseen
        paikkaan seuraavat kohdat:
                                                CN-nimike (jos
                      Aine                                       CN-koodi   CAS-numero
                                                      eri)
”Fosfori, punainen                                              2804 70 00 7723-14-0”;
    (c) korvataan taulukossa ”ALALUOKKA 2B” antraniilihappoa koskevassa kohdassa
        CN-koodi ”2922 43 00” CN-koodilla ”ex-2939 43 00”;
    (d) korvataan taulukossa ”ALALUOKKA 3” rikkihappoa koskevassa kohdassa CN-koodi
        ”2807 00 10” CN-koodilla ”2807 00 00”;
(2) lisätään liitteessä II olevaan taulukkoon seuraava kohta:
                     Aine                                      Kynnysarvo
”Fosfori, punainen                             0,1 kg”.
                                                2
 ---pagebreak---                                             LIITE II
Muutetaan asetuksen (EY) N:o 111/2005 liite seuraavasti:
    (1) muutetaan taulukko ”LUOKKA 1” seuraavasti:
        (a) korvataan alfa-fenyyliasetoasetonitriiliä koskeva kohta seuraavasti:
                                                 CN-nimike (jos
                     Aine                                             CN-koodi      CAS-numero
                                                        eri)
”Alfa-fenyyliasetoasetonitriili (APAAN)                              2926 40 00    4468-48-8”
        (b) korvataan      (1R,2S)-(-)-klooriefedriiniä      koskevassa    kohdassa    CN-koodi
            ”2939 99 00” CN-koodilla ”2939 79 90”;
        (c) korvataan (1S,2R)-(+)-klooriefedriiniä           koskevassa    kohdassa    CN-koodi
            ”2939 99 00” CN-koodilla ”2939 79 90”;
        (d) korvataan (1S,2S)-(+)-klooripseudoefedriiniä koskevassa kohdassa CN-koodi
            ”2939 99 00” CN-koodilla ”2939 79 90”;
        (e) korvataan (1R,2R)-(-)-klooripseudoefedriiniä koskevassa kohdassa CN-koodi
            ”2939 99 00” CN-koodilla ”2939 79 90”;
        (f) lisätään CN-koodien mukaisesti asianmukaiseen paikkaan seuraavat kohdat:
                                                 CN-nimike (jos
                     Aine                                             CN-koodi      CAS-numero
                                                        eri)
”Metyyli-3-(1,3-bentsodioksooli-5-yyli)-2-                           2932 99 00    13605-48-6
metyylioksiraani-2-karboksylaatti (PMK-
metyyliglysidaatti)
3-(1,3-bentsodioksooli-5-yyli)-2-                                    2932 99 00    2167189-50-4
metyylioksiraani-2-karboksyylihappo (PMK-
glysidihappo)
Alfa-fenyyliasetoasetamidi (APAA)                                    2924 29 70    4433-77-6
Metyyli-2-metyyli-3-fenyylioksiraani-2-                              2918 99 90    80532-66-7
karboksylaatti
(BMK-metyyliglysidaatti)
2-metyyli-3-fenyylioksiraani-2-                                      2918 99 90    25547-51-7
karboksyylihappo
 (BMK-glysidihappo)
Metyyli-alfa-fenyyliasetoasetaatti (MAPA)                            2918 30 00    16648-44-5”;
(2) muutetaan taulukko ”Luokka 2” seuraavasti:
                                                 3
 ---pagebreak---     (a) korvataan antraniilihappoa koskevassa kohdassa CN-koodi ”2922 43 00” CN-koodilla
        ”ex-2939 43 00”;
    (b) lisätään CN-koodien mukaisesti asianmukaiseen paikkaan seuraava kohta:
                                               CN-nimike (jos
                   Aine                                             CN-koodi      CAS-numero
                                                     eri)
”Fosfori, punainen                                                2804 70 00     7723-14-0”;
(3) korvataan taulukossa ”Luokka 3” rikkihappoa koskevassa kohdassa CN-koodi
    ”2807 00 10” CN-koodilla ”2807 00 00”;
(4) muutetaan taulukko ”Luokka 4” seuraavasti:
    (a) korvataan efedriiniä tai sen suoloja sisältäviä lääkkeitä ja eläinlääkkeitä koskevassa
        kohdassa CN-koodi ”3003 40 20” CN-koodilla ”3003 41 00” ja CN-koodi
        ”3004 40 20 ” CN-koodilla ”3004 41 00”;
    (b) Korvataan pseudoefedriiniä tai sen suoloja sisältäviä lääkkeitä ja eläinlääkkeitä
        koskevassa kohdassa CN-koodi ”3003 40 30” CN-koodilla ”3003 42 00” ja CN-koodi
        ”3004 40 30” CN-koodilla ”3004 42 00”.
                                               4